149. löggjafarþing 2018–2019.

Þingskjal 1729 — 758. mál.

2. umræða.

Breytingartillaga

við frumvarp til laga um breytingu á lögum um loftslagsmál, nr. 70/2012,

með síðari breytingum (styrking á stjórnsýslu og umgjörð).

Frá meiri hluta umhverfis- og samgöngunefndar
(JónG, RBB, ATG, BergÓ, HKF, HVH, LínS, VilÁ).

1.	Orðskýringin Kolefnisjöfnun í 1. gr. orðist svo: Þegar aðili hlutast til um aðgerðir annars aðila til að draga úr losun gróðurhúsalofttegunda og/eða binda kolefni úr andrúmslofti og notar staðfestingu á slíkum samdrætti eða bindingu til að jafna út sína eigin losun að hluta eða öllu leyti.

2.	Í stað orðanna tillögur að aðgerðum" í 1. mgr. a-liðar 2. gr. (5. gr.) komi: aðgerðir.

3.	Við a-lið 3. gr. (5. gr. b).

a.	4. tölul. 2. mgr. orðist svo: Hafa yfirsýn yfir miðlun fræðslu og upplýsinga um lofts
lagsmál til almennings, fyrirtækja, stofnana og sveitarfélaga.

b.	5. tölul. 2. mgr. orðist svo: Rýna tillögur sem berast frá fagstofnunum um vöktun og rannsóknir sem tengjast loftslagsbreytingum.

4.	Við b-lið 3. gr. (5. gr. c).

a.	Fyrri málsliður 1. mgr. orðist svo: Stjórnarráð Íslands, stofnanir ríkisins, fyrirtæki í meirihlutaeigu ríkisins og sveitarfélög skulu setja sér loftslagsstefnu.

b.	3. mgr. orðist svo:

Umhverfisstofnun hefur eftirlit með því að stofnanir ríkisins, fyrirtæki í meiri
hlutaeigu ríkisins og sveitarfélög setji sér loftslagsstefnu, sbr. 1. mgr., innleiði aðgerðir samkvæmt henni og veitir stofnunum ríkisins og sveitarfélögum ráðgjöf varðandi mælingar á losun gróðurhúsalofttegunda og árangri aðgerða vegna innri reksturs.

c.	Við 4. mgr. bætist: og sveitarfélaga í loftslagsmálum.

d.	Fyrirsögn greinarinnar orðist svo: Loftslagsstefna ríkisins og sveitarfélaga.

5.	Við c-lið 3. gr. (5. gr. d) bætist ný málsgrein, svohljóðandi:

Ráðherra skal flytja Alþingi skýrslu um stöðu loftslagsmála með reglubundnum hætti þar sem m.a. skal gerð grein fyrir niðurstöðum skýrslna skv. 1. mgr.

6.	Á eftir orðunum í tengslum við" í lokamálslið 5. gr. komi: aðlögun og.